
Žmonės dažnai klausia, kiek kainuoja Aplinkraštis. Jis duodamas NEMOKAMAI, nes 
už jį moka šv. Juozapas. Vis dėlto šv. Juozapas visuomet ieško žmonių, kurie 
įvairiausiais būdais padėtų jam plėsti Jėzaus karalystę: materialine pagalba, 
platindami religinę literatūrą, malda ar kitais gerais darbais. Kad šventasis Dievo 
Sūnaus Globėjas galėtų toliau tęsti savo didį darbą, reikia kiekvieno žmogas 
atsiliepimo į jo kvietimą. š| 


Kodėl aš turiu kentėti? 


Nėra nė vieno žmogaus, kuris neturėtų savo kryžiaus: liga, 
nelaimė, šeimos rūpesčiai, aplinkos įtaka, savo paties charakteris ir 
daug kitų dalykų gali būti kančių priežastis. 


Pasaulyje buvo šventųjų, kurie mylėjo savo kryžių. Ar jie nejautė 
jo naštos? Ne, ir jie ją jautė. Kryžius visuomet yra kažkas skaudaus. 
Jeigu neskaudėtų arba nebūtų sunku, tada jis nebebūtų tas, kas yra — 
Kryžius. 

Mūsų žmogiška prigimtis kenčia dėl to, kas jai yra sunku. 
Kryžiuje ji mato savo nelaimingumo priežastį, todėl nori jo 
atsikratyti. Bet negali. Iš to kyla klausimas: kodėl turiu kentėti? 


Liaudiškas atsakymas greitas ir labai trumpas: „Tau yra skirta 
tai iškentėti“ Bet taip neįmenama kančios mįslė, ji netgi 
padidinama, nes nenurodomos kančios priežastys. Ir iš karto gimsta 
dar vienas skausmingas pastebėjimas, kad ne visi vienodai kenčia. 
Kodėl vienam turėtų būti „skirta“ daugiau negu kitam? 

Truputį krikščioniškesnis atsakymas yra toks: „Tu turi kentėti 
dėl savo nuodėmių.“ Tame yra tiesos, bet ir šis atsakymas iki galo 
neįmena mūsų mįslės: tiesa yra ta, kad be pirmosios nuodėmės 
nebūtų atsiradę jokių kančių. Taip pat tiesa, kad mes visi savo 
asmeninėmis nuodėmėmis pelnome bausmę ir todėl mums reikia 
atgailauti. Kančia yra vienas iš Dievo kvietimų nusigręžti nuo 
nuodėmės ir atsiversti. Ji mums rodo gyvenimo trumpumą ir laikinų 
dalykų menkavertiškumą bei priverčia žmogų galvoti apie savo 
tikslą, veiksmų pasekmes ir paklydimus. Savanoriškai priimdamas 
kryžių, žmogus atlieka atgailą. Bet ne visuomet įmanoma pamatyti 
ryšį tarp žmonių gyvenimo ir jų lemties. Dažnai atrodo, kad 
blogiesiems gerai klojasi, o kenčia nekaltieji. Kodėl Dievas tai 
leidžia? Jau Senajame Testamente teisusis Jobas prieštaravo savo 
draugams, kurie jį ragino ištirti savo sąžinę, nes neįmanomas 
dalykas, kad žmogus, būdamas be kaltės, turėtų kentėti. Jobas jiems 
atkirto, kad jis ne tik neturi kaltės, bet ir iš visos širdies tarnavo 
Dievui ir todėl nenusipelno tokių kančių: „Dievas atiduoda mane 

neteisiam žmogui, meta mane į nedorųjų nagus. Gyvenau ramybėje, 
kol jis manęs nesugurino; nutvėręs už sprando, sutrupino į gabalus, 
pasidėjo mane kaip taikinį ir leidžia į mane strėles iš visų pusių. 
Perduria mano inkstus ir nerodo pasigailėjimo; mano tulžį išlaisto 
žemėje. Žeidžia mane žaizda prie žaizdos, puola mane kaip galiūnas. 
Užsivilkau ašutinę ant odos, sėdžiu čia dulkėse nugalėtas. Mano 
veidas paraudo nuo ašarų, pajuodo mano akių vokai, nors pikto nėra 
mano rankose ir mano malda Dievui yra nuoširdi“ (Job 16, 11-17). 


Jeigu apsilankytume ligoninėse, vaikų namuose arba atidžiai 
pasižiūrėtume į savo aplinką, pastebėtume tą patį: yra kančių, kurių 
negalima paaiškinti tik paties žmogaus kalte. Tai patvirtina ir 
Evangelija: „Eidamas pro šalį, Jėzus pamatė žmogų, aklą gimusį. Jo 
mokiniai paklausė: „„Rabi, kas nusidėjo, — jis pats, ar jo tėvai, - kad 
gimė neregys?“ Jėzus atsakė: „Nei jis nusidėjo, nei jo tėvai, bet jame 
turi apsireikšti Dievo darbai“ (Jn 9, 1-3). 


Yra dar ir kitų kryžių priežasčių. Dievas mums leidžia patirti 
išbandymus, kad sutvirtėtume gerame ir nutoltume nuo blogio. Iš kur 
atsiras kantrybė, ištikimybė, tvirtumas, pasitikėjimas, ištvermė, 
tyrumas ir I. T., jeigu niekada nepatirsime pagundų ir kančių? 
Žmogus turi priimti išbandymus ir išmokti su jais kovoti. Pvz., 
išmintingas žmogus visuomet yra toks, kuris daug patyrė ir iškentėjo. 
Tik patirtis jam duoda išminties kitus suprasti, paguosti ir jiems 
patarti. Kryžius yra dorybės ir visų gerų savybių mokykla, tarsi 
aukso kalvė. 


Jeigu žmogus turi gerų savybių iš prigimties, jis gali tuo 
džiaugtis. Bet tai nedaug tereiškia. Jis turi būti grūdinamas per 
išbandymus. Mūsų gyvenime nėra atsitiktinumų. Dievo apvaizda, 
kuri žino mūsų ateitį, suteikia tai, kas vėliau bus reikalinga mūsų 
gerovei. Praėjus tam tikram laikui, mes galime tikėjimo akimis 
pastebėti Dievo rankos veikimą mūsų sunkumuose. Bet ir ši kryžiaus 
priežastis nėra paskutinė. 


Kai Kristus atėjo į pasaulį, Jis suteikė kančioms, sunkumams, 
t.y. kryžiui, naują vertę ir net kilnumą. Nors ir Jo žmogiškoji 
prigimtis tam priešinosi, Jis kentėjo būdamas nekaltas, nes norėjo 

kentėti už nusidėjėlius iš meilės: „Tėve, jei nori, atimk šitą taurę nuo 
manęs, tačiau tebūna ne mano, bet tavo valia!“ (Lk 22, 42). „Aš - 
gerasis ganytojas; aš pažįstu savąsias [avis], ir manosios pažįsta 
mane, kaip mane pažįsta Tėvas, ir aš pažįstu Tėvą. Už avis aš guldau 
gyvybę“ (Jn 10, 14-15). 


Laisvai, iš meilės prisiimta kančia yra auka. Auka nėra kažkas 
pasyvaus, ji yra aukščiausias laisvos valios aktyvumas. Kristaus 
auka kančias pavertė priemone sieloms išvaduoti iš kaltės. Tam, kas 
yra nuodėmės pasekmė (kančiai), Jo meilė suteikė galią išgelbėti 
sielas ir pagaliau nuvesti jas į dangų. Jo auka ant kryžiaus yra mums 
vartai į amžinąją laimę ir įrankis jai pasiekti. TODĖL Bažnyčia 
gerbia Kristaus kančią bei kryžių, o kataliko namuose dažnai jį 
galima pamatyti pakabintą ant sienos. Bet Kristaus kryžius nebuvo 
galutinis dalykas. Jis prisikėlė ir tuo įrodė, kad nugalėjo nuodėmę 
bei jos pasekmes: kančias ir mirtį. Ir pagaliau Jis suteiks šitą pergalę 
kiekvienam, kuris paima savo kryžių ir seka paskui Jėzų. 


Nuo tada kryžius nebėra pralaimėjimo ir gėdos ženklas, skaudi 
mįslė. Jis yra sekimas Kristumi, kuris veda į meilės triumfą. Kristaus 
kryžius nupelnė mūsų išlaisvinimą iš nuodėmės ir suteikė mūsų 
kančioms nupelnančios jėgos. Nes Dievas tikrai žiūri į savo vaikų, 
kurie yra atpirkti Jėzaus krauju, iš meilės atneštą auką ir už ją 
atsilygina. 


Sustokime čia ir pamąstykime, ką tai reiškia. Kas su meile 
susijungia su Jėzumi ir aukoja savo kentėjimus, sunkumus, kryžius, 
tas turi nuopelnų. Šitie nuopelnai reiškia, kad jis yra arčiau Dievo ir 
Dievas padidins jo laimę danguje, kad jis nusipelnė gauti dar 
didesnę malonės pagalbą šiame gyvenime. (Tą patį galima pasakyti 
ir apie gerus darbus.) Vadinasi, per kryžių žmogus gali tapti 
„turtingu“ pas Dievą. 


Bet kryžius turi reikšmės ne tik pačiam žmogui. Kristus kentėjo 
dėl kitų. Ir mes galime susivienyti su Jėzumi ir aukoti kančias už 
kitus, kad Dievas jiems suteiktų Savo malonę. Kiekvienas gali 
pasiaukoti už savo šeimą, artimuosius, Tėvynę, Bažnyčią, už 
nusidėjėlių atsivertimą, tautos nusikaltimus, už mirštančius arba 

kitomis intencijomis. Mūsų malda įgauna daug daugiau jėgos, jeigu 
mes ją sujungiame su savo sunkumų, gerų arba atgailos darbų auka. 
Mes galime taip pat atsilyginti už kitus, aukotis už sielas skaistykloje. 


Ženkime dar vieną žingsnį savo apmąstymuose. Kiekvienam 
žmogui, Bažnyčiai ir tautai REIKIA, kad būtų žmonių, kurie aukojasi 
už juos. Jeigu mes turime tikėjimo malonę, jeigu iš kažkur atsiranda 
stiprybės, kuri padeda ištverti pagundas, jeigu atsiranda gerų 
judėjimų, gerų kunigų, vyskupų, politikų ir t. t., to priežasties reikėtų 
ieškoti žmonių aukose ir maldose. Kodėl šiandien tokia sunki padėtis 
šalyje, pasaulyje, Bažnyčioje? KADANGI PASAULIO DVASIA 
BEVEIK VISIŠKAI UŽDUSINO DVASININKŲ, VIENUOLIŲ IR 
TIKINČIŲJŲ AUKOS DVASIĄ. TODĖL NETGI NEBESUVOKIAMA 
KRYŽIAUS VERTĖ BEI JO REIKALINGUMAS IR JIS 
NEBEVERTINAMAS. BET BE KRYŽIAUS IR AUKOS DVASIOS 
NEGALI BŪTI GĖRIO, JIS NEGALI ATSIRASTI AR IŠLIKTI BE 
AUKOS DVASIOS KRIKŠČIONYBĖ IR JOS KULTŪRA, KURI YRA 
MEILĖS KULTŪRA, NUMIRŠTA. 


Jeigu mes išmoktume aukoti savo kryžių ir iš meilės Kristui bei 
artimui jį nešti, jei galėtume to pamokyti visus: senelius, ligonius, 
kenčiančius, tai būtų dvasinės jėgos šaltinis. Kiek daug yra žmonių, 
kurie beveik nebegali nešti savo naštos, kuriems būtina šita dvasinė 
pagalba, dažnai kylanti iš tylios slaptų sielų aukos! 


Bet kaip mažai yra žmonių, kurie pasako šitą tiesą, ir 
kenčiantiems kalbėdami apie kančios reikšmę, suteikia jiems 
didžiausią paguodą: „Tu su savo kančiomis, tu esi mums labai 
reikalingas! Tu padedi Dievui gelbėti sielas! Iš tavo aukos atsiranda 
pašaukimų, dėl tavo kančių atsiverčia nusidėjėliai, svyruojantiems 
suteikiama atrama, abejojantiems — viltis, ir atsinaujina Bažnyčia! 
Kenčiantys yra ypatingi Jėzaus draugai.“ 


Vietoj to net seni arba kenčiantys žmonės yra pasmerkti tuščiai 
kentėti ir beprasmiškai praleisti laiką, pvz., prie televizoriaus. Jiems 
reikėtų pagalbos, kuri jiems sudėtų rankas ir su jais melstųsi. 

Kadangi niekas nebemoka ir nebemoko aukotis ir melstis, todėl 
ir šeimų tėvai nebemoka ir nebegali vaikų to pamokyti. O mums 

atrodo, kad viskas yra normalu, jei tik turime duonos ir žaidimų. 


Velnias nemiega, bet mus užmigdo suteikdamas patogumus ir 
antikristišką nuomonę, kad mes turime turėti teises, kad mums 
visiems šiame pasaulyje visuomet viskas turi būti lengva, gera; ir 
pagaliau pradedame galvoti, kad jei tikime Dievą, tai savaime 
suprantama, kad mums taip pat turi būti paskirta ir amžinoji 
dangaus laimė, nors širdis gal yra toli nuo Jo, o gal net visai 
pasinėrusi į nuodėmes ir užkietėjusi jose. Kur mus gali nuvesti visur 
vyraujantis malonumų ieškojimas ir išsiblaškymas, gyvenimas be 
jokios aukos dvasios? Dingsta valia kovoti su pagundomis, nuodėme 
bei pasaulio dvasia, nes kova yra nemaloni, reikalaujanti pastangų ir 
atsižadėjimų, o to nebenorime. 


Bet dingsta ir tikroji laimė. Nes po pirmosios pirmųjų tėvų 
nuodėmės šiame pasaulyje kryžius yra laimės kaina. Kas nori būti 
laimingas, mylimas, kas nori tikrai mylėti, turi atsižadėti savęs ir 
aukotis dėl kitų. Kitaip meilė būtų melas. 


Todėl galime suprasti. kodėl buvo šventųjų, kurie troško 
kančios. Jų buvo todėl, kad jie labai mylėjo ir norėjo viską daryti, 
kad kiti būtų laimingi, ypač danguje. Jie norėjo iškęsti didžiausius 
sunkumus, kad jų broliai ir seserys neturėtų amžinai kentėti, ir nė 
viena auka jiems neatrodė per sunki. Aukos dvasia yra Jėzaus 
dvasia, todėl ir šventųjų dvasia. Kas nežino gražios giesmės „Kur 
augai tu, šventasis kryžiaus medi“? 


Imu ir aš su Jėzum savo kryžių, / kurį man davė Viešpaties 
ranka. / Kasdien jį kantriai nešti pasiryšiu, / ant jo kasdien 
aukosiuos kaip auka... 

O būk pasveikintas, šventasis Kryžiau, / vienintele gyvenimo 
viltie! / Kentėt prie Jėzaus kojų pasiryžau, / čia jis man ranką 
pervertą išties... 

Visa viltis, palaima ir ramybė / iš Jėzaus kryžiaus trykšta mums 
visiems. / O kryžiau, kryžiau! Tu mana stiprybė! / Ir niekas tavo 
turtų neišsems! (3-5 posmeliai) 


Vėl atraskime savo dvasinį turtą kasdienybėje. Per ryto maldą, 
per trumpąsias maldas paaukokime savo sunkumus, pastangas, 

nuovargį, skausmus, darbus ir viską, ką darome bei patiriame, už 
tuos, kuriems reikia mūsų pagalbos. Mes tai skolingi kitoms kartoms 
ir tiems, kuriuos Dievas mums pavedė. 


Kodėl aš turiu kentėti? To klausėme pradžioje. Kryžius yra 
nuodėmės pasekmė. Bet Dieviškoji išmintis žinojo, kaip kryžių 
paversti laimės įrankiu ir meilės įrodymu — iki tol, kai galėsime 
danguje be skausmo ir nelaimės šešėlio džiaugtis kartu su tais, dėl 
kurių aukų mes, duok Dieve, ten galėsime būti ir kur bus atskleistos 
visos mįslės. Ir tu atvesk ten kitus. 


Jūsų Kristuje 


kun. Josef Persie 


PAGAL ŠV. IGNACĄ 
liepos 16-21 d. 


MARIJINĖS REKOLEKCIJOS 
Liepos 30 - rugpjūčio 4 d. 


Visos rekolekcijos vyks Kaune, Šv. Kazimiero priorate, Birutės g. 1. 
Norinčius dalyvauti rekolekcijose, prašome kreiptis į priorato kunigus 
tel.: (8—37) 345357, 8-618—-12953 arba el. paštu prioratas(Ofsspx..lt 


Aukos sąvoka" 


Šventąsias Mišias galima tyrinėti įvairiais atžvilgiais: 
dogmatiniu,  asketiniu,  mistiniu, estetiniu ir istoriniu bei 
archeologiniu. Visi šie tyrinėjimo būdai yra geri ir naudingi. Bet 
svarbiausia yra tai, kad šv. Mišios yra Auka. Aukos sąvoka jose yra 
esminis elementas. Taip jas suprato ir pirmieji krikščionys. Auka yra 
toluliausias religijos dorybės veiksmas. Dievą galima garbinti 
visokiais būdais: malda, dėkojimu, prašymais, bet ypatingu būdu Jis 
yra garbinamas auka. Auka yra Dievui regimo daikto paaukojimas 
realiai ar mistiškai jį sunaikinant, atliekamas kunigo kaip ženklas 
visagaliam Dievui, gyvenimo ir mirties Viešpačiui, išpažinti ir 
pagarbinti. Aukojamasis daiktas turi būti regimas ir pastovus. Tuo 
auka skiriasi nuo kitų garbinimo būdų, pvz., nuo maldos. Aukodamas 
žmogus parodo, kad Dievas yra visagalis, ir kad iš Jo kyla visa, kas 
yra gera. Tuo būdu žmogus taip pat parodo visišką savo atsidavimą 
Dievui kaip savo Tvėrėjui, nes visa, ką tik jis turi, turi iš Dievo, ir tik 
iš Jo tikisi amžinosios laimės. Auka yra išraiška tokio žmogaus 
nusistatymo, kad visa, ką jis turi, yra įgijęs iš Dievo ir kartu yra 
pasirengęs visiškai Dievui tarnauti, jeigu reikėtų atiduodamas Jam 
net ir gyvybę. Aukojimo veiksmas, arba dovanos paskyrimas tik 
Dievui, turi perkeisti ir patį daiktą. Daiktas aukojimo veiksmu gali 
būti deginamas, pvz., smilkalai, arba kitokiu būdu perkeičiamas. 
Šv. Mišių Aukoje duona ir vynas virsta Viešpaties Jėzaus Kūnu ir 
Krauju. Dievui nėra malonesnės aukos už šitas dovanas, nes čia pats 
Viešpats Jėzus yra mūsų auka, o ne duonos ir vyno dovanos. 
Tridento Susirinkimas (sess. 22, c. 2) kalba, kad šv. Mišiose yra ta 
pati auka kaip ir Kryžiaus auka, t. y. pats Viešpats Jėzus, tik skirtingu 
būdu. Toliau yra kalbama, kad Eucharistijoje aukoja pats Viešpats 
Jėzus ir tai ne duoną ir vyną, bet patį save. Trijų Karalių liturgijos 
sekretoje aiškiai pabrėžta, kad Viešpats Jėzus yra mūsų auka: 
„Pažvelk maloniai, meldžiame Tave, Viešpatie, į savo Bažnyčios 


* Prel. J. Naujokas, Šv. Mišių Auka, Vilkaviškis, 1935 m. 

dovanas, kur jau nebe auksas, smilkalai ir mira atnašaujama, bet tai, 
kas tomis dovanomis reiškiama, aukojama ir imama, būtent Jėzus 
Kristus, Tavo Sūnus, mūsų Viešpats.“ Po konsekracijos Kanono 
maldos aiškiai kalba (Unde et memores, Supplices), kad pats 
Viešpats Jėzus yra mūsų auka. Po konsekracijos aukojame Dievui 
maloniausią Jam auką — patį Viešpatį Jėzų ir kartu su Juo patys save. 
Aukodami mes atsiduodame savo gražiu ir doru gyvenimu Dievo 
tarnybai. Auka yra tobuliausias atsidavimas Dievui ir regimas gero 
gyvenimo ženklas. Aukos buvo, pagal Dievo norą, Senajame 
Įstatyme. Naujajame Įstatyme yra tobuliausia Auka, kuria Dievas yra 
garbinamas kilniausiu ir Jam tinkamiausiu būdu. Ta pati Auka grįžta 
žmogui Komunijoje. Nagrinėjant šv. Mišias aukos atžvilgiu, jos 
darosi aiškesnės. Pradžioje per ofertoriumą Dievui aukojamos 
dovanos: duona ir vynas. Jos dar nėra Dievui malonios aukos. 
Naujajame Įstatyme maloni Dievui auka yra Kryžiaus Auka: 
Viešpaties Jėzaus Kūnas ir Kraujas. Todėl duona ir vynas turi būti 
perkeisti į Viešpaties Jėzaus Kūną ir Kraują. Tik tada šios dovanos 
darosi Dievui malonios. 

Duonos ir vyno perkeitimas iš jų pirmykščio būvio į Dievui 
malonias aukas įvyksta Kanono maldomis, kurios prasideda prefacija 
ir baigiasi konsekracija — pakylėjimu. Po pakylėjimo Dievui 
malonios aukos jau yra ant altoriaus. Kunigas kaip Kristaus atstovas 
aukoja Dievui patį Viešpatį Jėzų kaip mūsų Auką; dėkoja Dievui per 
Viešpatį Jėzų ir per Jį garbina Dievą tobuliausiu būdu: „per ipsum, et 
cum ipso et in ipso — omnis honor et gloria“. Čia įvyksta tai, ko 
kunigas maldauja prefacijoje: „gratias agamus Domino Deo nostro — 
per Christum Dominum nostrum“. Kryžiaus auka jau yra atnaujinta. 
Kunigas aukoja tas pačias dovanas, kurios buvo paaukotos ant 
kryžiaus. Tas pats Išganytojas, kuris aukojosi ant kryžiaus, per 
šv. Mišias, kunigui tarpininkaujant, taip pat aukojasi. Kryžiaus 
aukoje Kraujas buvo realiai atskirtas nuo Kūno, o šv. Mišiose atskiri 
duonos ir vyno pavidalai taip pat parodo, kad ir čia yra ta pati 
Kryžiaus Auka. Todėl šv. Mišios ir yra vadinamos nekruvinu 
Kryžiaus aukos atnaujinimu. 

Šv. Mišių aukoje būna dovanų suvartojimas, arba Komuniją. 
Prieš tai, kaip ir prieš valgį, yra kalbama šeimos malda Tėve mūsų. 

Čia labai tinka kasdienės duonos prašymas. Po to auka yra dalijama. 
Duonos laužymą lydi maldos, kuriose prašoma ramybės. Komunija 
duoda ramybę, ji apsaugo mus nuo išorinių blogybių: Libera nos 
guae sumus Domine ab omnibus malis (išvaduok mus, Viešpatie, iš 
viso pikto...), ji duoda ramybę su kitais: pax Domini sit semper 
vobiscum (Viešpaties ramybė teesie visados su jumis), ji išlaisvina 
mus iš nuodėmių ir jungia mus ramybėje su Dievu: Agnus Dei, gui 
tollis peccata mundi (Dievo Avinėli, kuris naikini pasaulio 
nuodėmes) ir kitos maldos prieš pat Komuniją. Komunija — pokylis 
baigiasi malda po valgio, vadinama postkomunija. Po to eina kunigo 
palaiminimas, ir žmonės skirstosi: J/e, missa est. Tokia yra, glaustai 
kalbant, šv. Mišių aukos sąvoka. 


Palaiminimo vertė 


Tekstas iš J. Burkaus knygos „Teresė Neumanaitė “. 
T. Neumanaitė (1898-04-08—1962-09-08) buvo stigmatizuota mote- 
ris, gyvenusi Vokietijoje. Jos asmenybę, stigmas, kančias ir vizijas 
Bažnyčia daug kartų tikrino, tad mes galime nebijoti būti suklaidinti. 
Pateikiami Kristaus žodžiai, kuriais Jis jai paaiškino palaiminimo 
poveikį. 


„noriu pamokyti tave, kaip stropiau turi priimti mano 
palaiminimą. Gaudama palaiminimą, tu pelnai didelių dalykų. 
Palaiminimas yra mano dieviškojo šventumo išpylimas. Atidaryk 
savo širdį, kad per palaiminimą ji taptų šventa. Palaiminimas yra 
dangiška rasa, per kurią visa, kas daroma, gali būti padaryta. Esu 
davęs kunigui galią per palaiminimą atidaryti mano Širdies iždą ir iš 
jo ant sielų išpilti malonių lietų. Kai kunigas laimina, aš laiminu. 
Tada iš mano Švenčiausios Širdies į sielą teka didelė malonių srovė, 
kad ji gautų didesnį pajėgumą. Tai prisimindama, laikyk savo širdį 
atidarytą, kad neprarastumei palaiminimo naudos. Per mano 

palaiminimą tu gauni malonę mylėti, stiprybę pakelti kentėjimus ir 
pagalbą kūnui bei sielai. 

Mano šventas palaiminimas turi kiekvieną žmonijai reikalingą 
pagalbą. Per palaiminimą tau yra suteikiama jėga ir troškimas ieškoti 
gero, vengti pikto ir džiaugtis mano globa nuo tamsybių jėgų. Tai yra 
didelė privilegija, kada tu esi laiminama. Tu negali suprasti, kiek per 
jį aš parodau gailestingumo. Todėl niekados nepriimk palaiminimo 
šaltai ir nesusikaupusi. Juk kokia neturtinga tu esi prieš palaiminimą 
ir kaip praturtėji jį priėmusi. 

Man gaila, kad Bažnyčios palaiminimas yra taip mažai 
vertinamas ir taip retai priimamas. Palaiminimu yra sustiprinama 
tavo gera valia, tavo darbai gauna specialią mano Apvaizdą, tavo 
silpnybė nugalima mano galios, tavo mintys ir siekimai yra 
sudvasinami ir neutralizuojamos visos blogos įtakos... Jis eina iš 
begalinės mano Švenčiausios Širdies meilės. Juo didesnis uolumas, 
su kuriuo palaiminimas yra suteikiamas ir priimamas, juo didesnė yra 
jo galia. Kuris iš dviejų yra vertingesnis — palaiminimas ar visas 
pasaulis kartu? Palaiminimas yra daug daugiau negu tūkstantis 
pasaulių. Tik pagalvok, kad Dievas yra neišmatuojamas. Kokie maži 
yra dalykai palyginti su Juo! Yra tas pat, ar laiminamas vienas ar 
kartu su daugeliu; nėra jokio skirtumo, nes aš kiekvienam duodu 
pagal jo pasitikėjimo ar tikėjimo saiką. Juk aš esu begaliniai turtingas 
ir tau leidžiama priimti be saiko. 

„Saugok visa, ką suteikia palaiminimas. Didžiai gerbk tuos, 
kam yra suteiktas palaiminimas, tada tu patiksi man, savo Dievui. 
Kai esi laiminama, tu glaudžiau sujungiama su manimi, iš naujo 
pašventinama, pagydoma ir globojama mano Švenčiausios Širdies 
meilės. 

Dažnai slepiu savo palaiminimo veikimą taip, kad apie jį 
sužinoma tik amžinybėje. Mano palaiminimai dažnai padaro tai, kas 
sielai nežinoma. Dėl to tvirtai pasitikėk šiuo Švenčiausios Širdies 
išpylimu ir rimtai apmąstyk šią malonę. Nuoširdžiai priimk šventą 
palaiminimą, nes palaiminimo malonė randa kelią tik į nusižeminusią 
širdį. Priimk jį su gera valia ir mintimi tapti geresne. Tada 
palaiminimas įsismelks į tavo širdies gelmes ir atneš savo vaisių. Būk 
palaiminimo kūdikis, tada tu pati kitiems būsi palaima.“ 

Mirtinos piliulės! 


Prieš 50 metų prekyboje pasirodė pirma vadinamoji „Anti- 
Baby piliulė“— mirtina piliulė ne tik embrionams, bet taip pat ir 
moterims: 


Nors vartojimo instrukcijoje aiškiai įspėjama apie pavojų 
sveikatai, Vokietijoje jas vartoja beveik 8070 14—19 metų mergaičių. 
Tai kontraceptinės priemonės, kurios taip pat yra ir abortatyvinės 
priemonės. 

Prekybos piliulėmis lyderis yra farmacijos koncernas „Bayer“, 
kuris vilioja gydytojus dovanomis, kad šie išrašytų „piliulių“. 

2012 m. gegužės pradžioje „Bayer“ vien tik Vokietijoje susitarė 
dėl atlyginimo 651 ieškovei, kurios sveikatą sunkiai sužalojo 
piliulės — ypač sukeldamos venų trombozę ir plaučių emboliją — ir 
moka 107 milijonus eurų. 

JAV eilės laukia apie 14.000 skundų. 

Iki šiol 140 moterims piliulių vartojimas sukėlė mirtį. 

Vadinamoji naujoji piliulė sukelia — tai įrodo keletas nepriklau- 
somų tyrimų — beveik dvigubą trombozės riziką palyginti su 
senesniais preparatais. 

k kk 


Komentaras: 


Nepaisant žalos sveikatai, kokią tragediją parodo šie skaičiai! 


8075 (vadinasi, 8 iš 10 !!!) 14-19 (!!!) metų mergaičių Vokietijoje 
(tikriausiai ir Lietuvoje ne geresnė situacija): 


- mano, kad kontraceptinės priemonės „reikalingos“ ir jas naudoja, 
- fiziškai gyvena panašiai kaip santuokoje, nors jų brendimas dar 
nepasibaigęs ir jos tam psichiškai nepasiruošusios, 


! Versta iš Kurier der Christlichen Mitte, 2012 m. birželis. 

- sužaloja jaunystę, reikalingą normaliam vystymuisi ir vėlesniam 
savo vaikų auklėjimui, 

- tokia ankstyva patirtimi sugadina jausmus ir apsunkina vėlesnę 
ištikimybę, 

- tą, kas turi būti atliekama saugioje santuokoje kaip meilės išraiška 

ir pritarimas gyvybei, atlieka būdamos baimės būsenoje, aistrų 
vergovėje ir neigdamos gyvybę, 

- pripranta prie sunkios nuodėmės ir reikalingas atsivertimas (nors 
tie, nuo kurių priklauso jaunimo aplinka, labiau kalti negu jos). 


Ar daug šitų mergaičių galės gerai išauklėti būsimus savo 
vaikus ir įskiepyti jiems tikrus idealus ir dorybes? 

Kaip gali tokiose šalyse išaugti nauja, sveika karta, gebėsianti 
sukurti tvirtas, krikščioniškas šeimas? 

Kaip gali tokiomis sąlygomis atsirasti pašaukimų? 

Kaip atrodys ateitis? 


Naudokime visas leistinas priemones ir priešinkimės tam, kas 
morališkai sugadina vaikystę ir sužaloja jaunimą jau vaikų darželyje 
ir mokykloje. 

Rodykime jaunimui gerą pavyzdį. 

Savo pavyzdžiu įrodykime, kad laimė kyla gyvenant pagal Dievo 
įstatymus ir prigimties tvarką. Dorybė niekada neatima laimės ir 
džiaugsmo, bet suteikia tikrą širdies linksmybę. 

Tvirtai auklėkime jaunimą ir pamokykime juos aukos dvasios, 
kad jie nevergautų aistroms ir sugebėtų pagarbiai bendrauti vieni su 
kitais. 

Gero auklėjimo pagrindas yra tikėjimas. Gilinkime jį ir 
gyvenkime tikėjimu, kad mes galime jį įtikinamai perteikti jaunimui. 
Auklėjimas turi būti pagrįstas geru ir giliu dorybės supratimu bei 
tvirtais argumentais, o ne tuščiais jausmais arba tik abstrakčiais 
pasakymais: „Taip reikia... to negalima.“ 


Melskimės už jaunimą. 


——+1e 0 — 

VšĮ „Laetitia“ leidybinio projekto 
„Už Tradiciją“ knygos 


Marija Vinovska. MAKSIMILIJONO KOLBĖS 
PASLAPTIS (Biografija) 

Minkštas viršelis, 144 p. Kaina 16 Lt. 

Šv. Liudvikas Marija Grinjonas de Monforas. AUKSINĖ 


KNYGA 
Kietas viršelis, 324 p. Kaina 24 Lt. 


Knygų serija „BAŽNYČIOS MOKYMAS“ su garsiomis 
enciklikomis ir Bažnyčios Magisteriumo tekstais 

I knyga. Apie Bažnyčią 

Kietas viršelis, 180 p. Kaina 22 Lt. 

II knyga. Bažnyčia ir liberalizmas 

Kietas viršelis, 220 p. Kaina 21 Lt. 


III knyga. Apie Santuokos sakramentą ir auklėjimą 
Kietas viršelis, 239 p. Kaina 21 Lt. 


IV knyga. Modernizmas 

Kietas viršelis, 332 p. Kaina 25 Lt. 

Prel. dr. Feliksas Bartkus, kan. dr. Pijus Aleksa. DIEVAS 
IR ŽMOGUS. Katalikų tikėjimo tiesos, dorovės reikalavimai ir 


priemonės sielai pašvęsti 
Kietas viršelis, 670 p. Kaina 55 Lt. 


TRADICINĖS IR NAUJOSIOS MIŠIOS 


1969 m. liturginės reformos problema (straipsnių rinkinys) 
Minkštas viršelis, 622 p. Kaina 20 Lt. 


Šveicarijos fondas „Už Gyvybę“. MIRJAM... KODĖL TU 
VERKI? Moterų kančios po aborto 
Minkštas viršelis, 184 p. Kaina 5 Lt. 


Šv. Vincentas Lerinietis. PRIMINIMAS 
Minkštas viršelis, 72 p. Kaina 5 Lt. 

Arkivysk. Marcel Lefebvre. ATVIRAS LAIŠKAS 
SUTRIKUSIEMS KATALIKAMS 
Minkštas viršelis, 160 p. Kaina 7 Lt. 


Kun. Juozas Lomanas. OUO VADIS, MODERNIOJI 
EUROPA? 
Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 


derybos su Vatikanu 2004 metais 
80 p. Kaina 3 Lt. 


Kun. Karl Stehlin. MILITIA IMMACULATAE 
32 p. Kaina 7 Lt. 


Tėvas Emanuelis TRAKTATAS APIE BAŽNYČIOS 
TARNYSTE 
Minkštas viršelis, 52 p. Kaina 2 Lt. 


AUKŠTYN ŠIRDIS. Katalikų maldos ir giesmės 
Net 900 puslapių ant plono popieriaus, kietas viršelis. Kaina 39 Lt. 


Jean Chapuis: KIEKVIENOS METŲ DIENOS 
APMĄSTYMAI 
Kietas viršelis, 575 p. Kaina 35 Lt. 


Numatoma išleisti 
Serijos „BAŽNYČIOS MOKYMAS“ 
V knyga „Švč. Mergelė Marija išganymo darbe“ 
VI knyga „Apie liturgiją“ (Serija bus tęsiama.) 


Knygas siūlome įsigyti Šv. Kazimiero priorate, Birutės g. 1, Kaune. Galima 


užsakyti el. paštu prioratas(a)fsspx.lt arba telefonu (837) 34 53 57. 

Liturginis kalendorius 
Liepa 

1d. S - Mūsų Viešpaties Jėzaus Kristaus Brangiausiasis Kraujas — I klasė. 
V sekmadienio po Sekminių minėjimas. 
2 d. Pr - Švč. M. Marijos Apsilankymas — II klasė; šv. Proceso ir Martinijono, 
kankinių, minėjimas. 
3d. A- Šv. Ireniejus, vysk. ir kank. — III klasė. 
4d. T - Eilinė diena — IV klasė. 
5 d. K — Šv. Antanas Marija Zakarijas, išp. — III klasė. Kunigų ketvirtadienis. 
6d. P - Eilinė diena — IV klasė. Švč. Jėzaus Širdies penktadienis. 
7d. Š - Šv. Kirilas ir Metodijus, vysk. ir išp. — III klasė. Nek. M. Širdies šešt. 
8d. S - VI sekmadienis po Sekminių — II klasė. 
9 d. Pr - Eilinė diena — IV klasė. 
10 d. A - Šv. Septyni Broliai, kankiniai, bei šv. Rufina ir Sekunda, mergelės ir 
kankinės (Miegantieji Broliai) — III klasė. 
11 d. T - Lietuvoje: Šv. Benediktas, abatas, Europos globėjas — II klasė; šv. Pijaus 
I, pop. ir kank., minėjimas. 
12 d. K — Lietuvoje: Palaimintasis Jurgis Matulaitis, vysk. — II klasė; šv. Jono 
Gualberčio, abato, šv. Naboro ir Felikso, kankinių, minėjimas. 
13 d. P - Eilinė diena - IV klasė. 
14 d. Š- Šv. Bonaventūras, vysk., išp. ir Bažn. mok. — III klasė. 
15 d. S- VII sekmadienis po Sekminių — II klasė. 
16 d. Pr - Eilinė diena — IV klasė; Karmelio Kalno Švč. M. Marijos minėjimas. 
17d. A- Eilinė diena — IV klasė; šv. Alekso, išp., minėjimas. 
18 d. T - Šv. Kamilas Lelietis, išp. — III klasė; šv. Simforozos ir septynių jos sūnų, 
kankinių, minėjimas. 
19 d. K - Šv. Vincentas Paulietis, išp. — III klasė. 
20 d. P - Šv. Jeronimas Emilijanis, išp. — III klasė; šv. Margaritos, merg. ir kank. 
minėjimas. 
21 d. Š- Šv. Laurynas Brund., išp. ir Bažn. mok. — III klasė; šv. Praksedos, min. 
22d. S- VIII sekmadienis po Sekminių — II klasė. 
23 d. Pr — Šv. Apolinaras, vysk. ir kank. — III klasė; šv. Liborijaus, vysk. ir išp., 
minėjimas. 
24 d. A- Eilinė diena - IV klasė; šv. Kristinos, merg. ir kank., minėjimas. 
25 d. T - Šv. Jokūbas, apaštalas — II klasė; šv. Kristoforo, kank., minėjimas. 
26 d. K - Šv. Ona, Švč. M. Marijos Motina (Oninės) — II klasė. 
27 d. P - Eilinė diena — IV klasė; šv. Pantaleono, kank., minėjimas. 
28 d. Š- Šv. Nazarijus ir Celsas, kankiniai, Viktoras I, pop. ir kank., bei Inocentas 
L pop. ir išp. — III klasė. 
29 d. S- IX sekmadienis po Sekminių — II klasė. 
30 d. Pr - Eilinė diena — IV klasė; šv. Abdono ir Seneno, kankinių, minėjimas. 
31 d. A- Šv. Ignacas Lojola, išp. — III klasė. 

Rugpjūtis 


1 d. T Eilinė diena — IV klasė; šv. Makabėjų, kankinių, minėjimas. 

2 d. K — Šv. Alfonsas Marija Liguoris, vysk., išp. ir Bažn. mok. — III klasė; 
šv. Stepono I, pop. ir kank., minėjimas. Kunigų ketvirtadienis. 

3 d. P - Eilinė diena — IV klasė. Švč. Jėzaus Širdies penktadienis. 

4d. Š - Šv. Dominykas, išp. — III klasė. Nekaltosios Marijos Širdies šeštadienis. 
Sd. S- X sekmadienis po Sekminių — II klasė. 

6 d. Pr - Mūsų Viešpaties Jėzaus Kristaus Atsimainymas — II klasė; šv. Siksto II 
pop., Felicisimo ir Agapito, kankinių, minėjimas. 

7d. A- Šv. Kajetonas, išp. — III klasė; šv. Donato, vysk. ir kank., minėjimas. 

8 d. T — Šv. Jonas Marija Vianėjus, išp. — III klasė; šv. Kirijako, Largo ir 
Smaragdo, kank., minėjimas. 

9 d. K - Eilinė diena — IV klasė; šv. Romano, kank., minėjimas. 

10 d. P - Šv. Laurynas, kank. — II klasė. 

11 d. Š - Eilinė diena — IV klasė; šv. Tiburcijaus ir Zuzanos, merg., kankinių, 
minėjimas. 

12 d. S- XI sekmadienis po Sekminių — II klasė. 

13 d. Pr- Eilinė diena — IV klasė; šv. Ipolito ir Kasijono, kankinių, minėjimas. 

14 d. A- Žolinės vigilija — II klasė; šv. Euzebijaus, išp., minėjimas. 

15 d. T - Švč. M. Marijos Ėmimas į dangų (Žolinė) — I klasė. 

Privaloma šventė. 

16 d. K — Šv. Joakimas, Švč. M. Marijos Tėvas, išp. — II klasė. 

17 d. P - Šv. Hiacintas, išp. — III klasė. 

18 d. Š — Švč. Mergelės Marijos šeštadienis — IV klasė; šv. Agapito, kank. 
minėjimas. 

19 d. S- XII sekmadienis po Sekminių — II klasė. 

20 d. Pr- Šv. Bernardas, abatas, išp. ir Bažn. mok. — III klasė. 

21 d. A- Šv. Joana Pranciška Fremiot de Šantal, našlė — III klasė. 

22 d. T — Švč. M. Marijos Nekaltoji Širdis — II klasė; šv. Timotiejaus, Ipolito ir 
Simforijono, kankinių, minėjimas. 

23 d. K - Šv. Pilypas Benetis, išp. — III klasė. 

24 d. P - Šv. Baltramiejus, apaštalas — II klasė. 

25 d. Š - Šv. karalius Liudvikas, išp. — III klasė. 

26 d. S - XIII sekmadienis po Sekminių — II klasė. 

27 d. Pr - Šv. Juozapas Kalasantas, išp. — III klasė. 

28 d. A- Šv. Augustinas, vysk., išp. ir Bažn. mok. — III klasė; šv. Hermio, kank., 
minėjimas. 

29 d. T - Šv. Jono Krikštytojo Nukirsdinimas — III klasė; šv. Sabinos, kank., 
minėjimas. 

30 d. K - Šv. Rožė Limietė, merg. — III klasė; šv. Felikso ir Adaukto, kankinių, 
minėjimas. 

31 d. P - Šv. Raimundas Nonatas, išp. — III klasė. 

Pamaldų tvarka 


Kaunas 
Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Švč. Sakramento adoracija. 
10.00 Giedotinės šv. Mišios, po jų —- katechezė. 
Šiokiadieniais: 
I- V 7.15 Šv. Mišios* / 17.45 Rožančius (IV 17.30 
Švč. Sakramento adoracija) / 18.30 Šv. Mišios. 
VI 8.00 Šv. Mišios. 


* Šių Mišių gali nebūti, prašome iš anksto pasiteirauti tel. 8-618— 
12953. 


Išpažintį galima atlikti iki Rožančiaus (vakarinių pamaldų), 
šeštadienį ir sekmadienį — iki rytinių šv. Mišių, taip pat kitu laiku, 
paprašius kunigo. 


Šiauliai 
Šv. Juozapo namai 


Tilvikų g. 12 


Sekmadieniais: 
16.30 Rožančius. 
17.00 Giedotinės šv. Mišios. 
Išpažintį galima atlikti iki 16.50 val. 


Ketvirtadieniais 18.30 Rožančius. 


ima susitarti dėl kitų sakramentų, ligonių aplankymo ir katekizmo 


pamokų. Tel: 8-618-12953. 


Šv. Kazimiero prioratas 
Birutės g. 1, LT-45320 Kaunas 
Tel: (8—37) 345357 
Tel./Faksas: (837) 749563 
Mob.: 8-618-12953 
El. paštas: prioratas(Ofsspx.lt 
Interneto svetainė: www.fsspx.lt 
Mūsų sąskaitos AB „Citadele“ banke: 
Tėvo Damiano de Veusterio labdaros ir paramos fondas: 
a. s.: LT44 7290 0000 0170 0223 (aukoms) 
VšĮ „LAETITIA“: 
a.s.: LT71 7290 0000 0170 0222 (knygoms) 
Mūsų darbus remiate jūs. Dėkojame! 


